Mitropoliţii Teofil şi Ștefan ai Ţării Româneşti 


Dupa multele schimbari de domnie din secolul XVI, la inceput secolul 
XVII, cunoaştem o stare de inflorire, pe vremea domitorului Matei Basarab. 
Dupa retragerea mitropolitului Grigorie, locul sau a fost ocupat de Teofil in 
1030. Acesta era omul de incredere al lui Matei Basarab. S-a calugarit la 
manastirea Bistrita (Oltenia), unde a ajuns egumen şi a fost episcop de Ramnic. 
In calitatea de mitropolit a fost trimis in mai multe solii, prima in (1640), cand a 
ajuns la principele Transilvaniei (Rackoczi I), in Alba Iulia. 

Cu acest prilej, mitropolitul Teofil, l-a cercetat pe Ghenadie al 
Transilvaniei caruia se pare ca ia oferit o tipografie. Ca mitropolit al 
Ungrovalahiei s-a remarcat in activitatea culturala. 

In 1582 activitatea tipografiei a incetat în ŢR. In acest sens M. Basarab, 
cere sprijinul mitropolitului Petru Movila al Kievului, care ii trimite o tiparnita 
in 1635 pe care o instaleaza la Campulung şi il aduce ca mester tipograf pe 
Timotei Alexandru Verdiţki. Pe langa el s-au format mai multi tipografi români. 
Aici s-au tiparit 3 carti slavone : un „Antologhion”, o „Psaltire”, şi un „Octoih”, 
apoi o carte in limba româna : „Invataturi peste toate zilele”. 


Toate aceste carti s-au tiparit cu ajutorul lui Melchisedec de la Bistrita. In 
1637, se inaugureaza o a doua tipografie la Govora, unde s-au tiparit carti 
slovonesti şi romanesti. Cea mai cunoscuta carte romaneasca a fost „Pravila cea 
mica” (1640). Aceasta este o traducere din limba slavona realizata de catre 
Mihail Moxa (manastirea Bistrita). Grija tiparului a avut-o ieromonahul Meletie 
Macedoneanul şi ieromonahul Ştefan (hirotonit arhiepiscop al Ohrida). Pravila, 
este o compilatie de legi bisericesti şi de legi civile, traducerea in limba slavona 
fiind realizată dupa nomocanonul bizantin. 

Aparitia acestor carti era determinata de nevoia pe care o simteau preotii 
pentru darea canonului la spovedanie, dar şi pentru a cunoaste abaterile de la 
randuielile de stat. De remercat ca aceasta pravila s-a tiparit in doua tiraje : 

1. Pentru Tara Romaneasca, semnată de Teofil 

1. Pentru Transilvania, semnată de Ghenadie 
In 1640, de la aceasta tipografie din Govora, a iesit şi prima carte de cult : („Un 
ceaslov”). In 1642 a inceput tiparirea unei Cazanii, care a fost o traducere de 
cuvantari din slavo-rusa in română, traducere facuta de ieromonahul Silvestru şi 
Udriste Năsturel. Tipografia de la Govora, este mutata la manastirea Dealu de 
lângă Targoviste. Prima carte tipărită aici este o “cazanie” care a aparut in 1646. 
Are 1000 de pagini: primele 400 de pagini reproduc cazania de la Govora, iar 
urmatoarele 600 de pagini cuprindeau „Evanghelia cu invataturi”. Tot aici un 
„Slujebnic”. 

In 1647, s-a tiparit „Urmarea lui Hristos”, a lui Toma de Kempis, 
traducere din latina in slavona de Udrişte Năsturel. Aceasta carte a cunoscut o 
larga circulatie in Tara Romaneasca. 


Pe vremea lui Teofil, pe langa mitropolia din Targoviste, s-a intemeiat o 
şcoala slavona, iar in 1647, doi teologi greci pun bazele unui colegiu umanist la 
Targoviste (greaca şi latina). Teofil moare in 1648, dupa 12 ani de arhipastorie. 

Locul lui a fost luat de Ştefan (egumen de la Tismana). Ca mitropolit a 
desfasurat de asemenea o intensa activitate culturala folosind limba română in 
locul slavonei. Drept urmare, la Dealu s-au tiparit carti slavo-române şi române. 
In 1650 apare „Pogribania preoților de mir şi diaconolor”. Aceasta lucrare avea 
tipicul in română, iar rugăciunile in slavona. In 1651 „Mistirion” („Sacrament”), 
ce cuprindea rânduiala şi câte o invatatura la primele doua Taine (tipic 
romanesc, slujba in slavona). 

In 1652 „Târnosania” şi „Pravila cea Mare”, sau „Indreptrea legii”. 

Are cam 800 de pagini: carte de legi bisericesti şi civile „traduse in româna din 
greaca de catre monahul Daniil Andreianul din Tara Panoniei, ajutat de cei doi 
dascali greci, care au infiintat colegiul din Targoviste. Cuprinde canoanele 
„Sfintilor Parinti”. Ca şi „Pravila cea mica”, a vut o larga circulatie ajungand şi 
in Transilvania. Din cele spuse pana aici” că pe vremea lui M. Basarab s-a dat o 
lupta intre limbile romana şi slavona, in sensul ca s-a scos limba slavona din 
cult. Limba slavona era limba de curte dar preotii şi credinciosii nu o stiau, de 
aceea, de multe ori, era nevoie de traducatori. 

Din 1652, inceteaza din nou activitatea tipografica din Tara Romaneasca. 
In 1653, mitropolitul Ştefan ajunge la un conflict cu domnitorul şi acesta cere 
Patriarhiei ecumenice sa-l inlature. In locul sau, a fost asezat Ignatie de Râmnic, 
fost preot de mir la Nicopole, ce era prieten cu M. Basarab (cunoscut şi ca 
Ignatie Sârbul). Ca mitropolit a avut privilegiul de a-l intampina pe Macarie al 
Antiohiei, ce a vizitat Europa de Rasarit, trecand şi prin Tara Romaneasca, fiind 
insotit de fiul său (diaconul Pavel din Alep.). 

De la acesta din urmă ne-au ramas insemnate informaţii. În jurnalul său de 
calatorie a consemnat atât evenimente politice cât şi besericesti petrecute in Tara 
Romaneasca. In 1656, noul domn Constantin Serban Basarab, il readuce pe 
Stefan in scaun. Fostul mitropolit Ignatie s-a retras la manastirea Bistrita, dar a 
fost folosit in misiuni diplomatice. 

A doua arhipastorie, a fost mai mult ştearsa. Printre altele a sfintit Biserica 
Sfintilor Imparati Constantin şi Elena (Bucuresti). Apoi a avut loc un sinod la 
Targoviste unde impreuna cu episcopii sufragani s-a ingrijit de bunul mers al 
vietii monahale. A mai sfintit cateva biserici in sate vâlcene. In ultimul an (1668) 
infiintand „Condica Sfanta” in care sunt mentionate actele de hirotonire a tuturor 
vladicilor de la catedrala din Targoviste şi apoi a mitropoliei de la Bucuresti. 
Biserica din Tara Romaneasca in prima jumatate a secolului al XVII-lea 
bucurandu-se de sprijinul domnitorului Matei Basarab a cunoscut o perioada de 
inflorire. A inceput actiunea de inlocuire a limbii slavone din biserici cu limba 
romana. 


